Legacy je automobil strednej triedy, ktorý od roku 1989 vyrába japonská automobilka Subaru. Model je známy štandardným použítím permanentného náhonu všetkých kolies 4x4. Legacy využíval ploché motory typu boxer.

Generácie modelu Subaru Legacy 

 Legacy I. Typ BC, BJ, BF (1989–1994)
 Legacy II. Typ BD, BG, BK (1994–1999)
 Legacy III. Typ BE, BH, BT (1998–2004)
 Legacy IV. Typ BL, BP (2003–2009)
 Legacy V. Typ  BM, BR (2009–2014) 
 Legacy VI. Typ BN, BS (2014–súčasnosť)

Subaru Legacy I. (1989–1994) 

(Typ BC, BJ, BF)

Bol predstavený v lete v roku 1989 ako nástupca modelu Subaru Leone. Vyrábal sa v karosárskych prevedeniach sedan a wagon (kombi). K dispozícií bol náhon predných kolies alebo permanentný náhon 4x4. Pre austrálsky trh sa automobil predával pod názvom Liberty, k dispozícií boli dva motory  Liberty 2.2i 16V a 2.0i 16V Turbo v modeli Liberty RS. Pre americký trh bola motorizácia 2.2i 16V a jej preplňovaná verzia s označením Legacy Sport Sedan s výkonom 160 koní. V auguste roku 1991 prešiel model faceliftom a pribudli dve motorizácie o objeme 2 litre.

4x4 
Model bol k dispozícií s manuálnou aj automatickou prevodovkou, v oboch prevedeniach 2WD aj 4WD. Obe verzie mohli byť vybavené systémom Hill Holder, ktorý uľahčoval rozjazd vozidla v kopci. 
Náhon všetkých kolies bol v dvoch verziách. Pri manuálnej prevodovke bol použitý medzinápravový diferenciál s viskóznou spojkou a obmedzenou svornosťou, rozdeloval krútiaci moment medzi prednú a zadnú nápravu podľa trakcie. Pri automatickej prevodovke nebol použitý medzinápravový diferenciál ale viacstupňová spojka, ktorú ovládal elektronický systém 4EAT. Systém sledoval otáčky kolies cez systém ABS, polohu plynu a otáčky motora. Podľa informácií rozdeľoval krútiaci moment medzi prednú a zadnú nápravu od prioritného predného náhonu až do pomeru 50:50. Svetlá výška vozidla bola 16 cm.

Airsus 
Pre verziu s náhonom všetkých kolies, bol k dispozícií vzduchový podvozok Airsus. Elektronicky riadený podvozok znížil automaticky výšku pri rýchlosti nad 80 km/h a manuálnym ovládaním bolo možné zvýšiť podvozok o 4 cm, pre prejazd v terérne.

Motorizácie

Bezpečnosť 
Automobil bol okrem základnej verzie L, vybavený systémom ABS. V neskorších rokoch čelným Airbagom vodiča.

Testy americkej NHTSA, pre čelný náraz, miesto vodiča:
 1990-1992 bez airbagu 
 1993-1994 s airbagom

Verzie 
 BC=89–94 Sedan
 BF=89–94 Kombi (zdvihnutá strecha)
 BJ=89–94 Kombi

Úrovne výbavy 
 L - základný model 
 LS, LSi - model so štandardnou výbavou 
 LSX - model s najvyššou výbavou

Subaru Legacy II. (1994 - 1999) 
(Typ BD, BG, BK )

V septembri roku 1994 nahradil predošlú generáciu nový model Legacy II. Technicky vychádzal priamo zo svojho predchodcu, ale bol výrazne modernizovaný vrátane dizajnu, ktorý je inšpirovaný prvkami z modelu SVX. Kvôli nízkemu záujmu o modely s predným náhonom, a v rámci budovania povedomia značky, bolo Legacy po facelifte v ponuke iba s náhonom všetkých kolies. 

V roku 1996 prešiel model faceliftom. Vo výbave GX, motorizáciu 2.2i nahradil novší model 2.5i s výkonom 150 konských síl. V Japonsku bol predstavený model GT/B s motorom 2,0L a výkonom 276 koní. Písmeno B znamenalo použitie športového podvozku značky Bilstein. Po nej bola predstavená aj terénnejšia, zdvihnutá verzia s názvom Subaru Legacy Outback, predchodca kategórie SUV, dnes zvaných Crossover. Model Legacy Outback sa v nasledujúcich generáciách zmenil na samostatný model Outback.

Airsus 
Vzduchový podvozok podobný predošlej generácií, elektronicky riadený podvozok zabezpečoval stabilnú svetlú výšku, v prípade rýchlosti nad 80 km/h automaticky znížil výšku a zlepšil aerodynamiku a stabilitu. Rovnako umožnoval ručnú zmenu výšky o 4 cm a bol k dispozícií len vo vyššej výbave GX. Z ponuky bol odstránený v roku 1996.

Motorizácie 
Základné zážihové motorizácie o objeme 2.0, 2.2, 2.5 sa líšili podľa krajiny určenia. Rozdiely vo výkone, spotrebe boli priamo závislé na emisných a administratívnych normách krajiny.

Bezpečnosť 
ABS, Štandardne montovaný čelný airbag. Po facelifte v roku 1996, pribudli v ponuke aj bočné airbagy. 

Testy americkej NHTSA, pre čelný náraz, miesto vodiča:
 1994-1999

Verzie 
 BD=Sedan; America 1995–1999, Japan 1993–1997
 BG=Step-roof Wagon (Raised Roof); North America 1995–1999, Japan 1993–1997
 BK=Standard-roof Wagon (Used only in North America); North America 1995–1999

Úrovne výbavy 
 LX - základný model, vo švajčiarsku označený SwissStation 
 GL - model so štandardnou výbavou bol ponúkaný s motorom 2,0L
 GX - model s najvyššou výbavou s motorom 2,2L neskôr s motorom 2,5L
 Outback - terénna crossover verzia, so zvýšeným podvozkom, vylepšeným náhonom a iba s motorom 2,5L

Výbavy sa líšili podľa cieľových trhov. Napríklad v Japonsku bola predstavená verzia GT/B (B - Billstein odpruženie), so zníženým podvozkom a TwinTurbom. Pre Austráliu model RS a RX a pre USA model GT, GT Limited.

Subaru Legacy III. (1998–2004) 
(Typ BE, BH, BT)

V roku 1998 bola predstavená nová generácia Legacy pre Japonský a svetový trh. V USA bola predstavená až v roku 2000. Model už nebol dostupný vo verzii s predným náhonom, ale výhradne s náhonom všetkých kolies, ktorý bol podobný predchodzej generácií. Náhon mal v niektorých verziách vylepšenie bezpečnosti, systémom aktívneho riadenia stability a dynamiky jazdy VDC.

Automobil vo verzii B4 bol uvedený s preplňovanou motorizáciou 2,0L RSK o výkone 280 konských síl. Bol reakciou na nižšie japonské zdanenie automobilov podľa objemu. Pre austrálsky trh, bol motor upravený pre použitie 98 oktánového paliva, výkon bol znížený na 254 koní. Motorizácia bola k dispozícií aj s automatickou prevodovkou ale výkon bol nižší oproti manuálnej prevodovke.

V roku 2002 vznikla verzia STi s401, limitovaná edícia (401 kusov) v prevedení sedan, ktorú skonštruovala divízia STi. Obsahovala dva sekvenčné turbodúchadlá a motor EJ20, spolu so 6-rýchlostnou manuálnou prevodovkou. 2,0L motor dosahoval výkon 293 koní.

Motorizácie

Bezpečnosť 
V Euro NCAP bol testovaný len terénnejší model Subaru Outback z roku 2002 postavený na základe modelu Legacy, kde dosiahol 4 hviezdy a 27 bodov za ochranu dospelých a 5 bodov za ochranu chodcov. Outback bol testovaný z dôvodu vyššej predajnosti ako obyčajný model. 

Testy americkej NHTSA, pre čelný náraz, miesto vodiča:
 2001-2004

Subaru Legacy IV. (2003–2009) 
(Typ BL, BP)

V roku 2003 nastúpila nová generácia Legacy, ktorá bola postavená na novej platforme a nejednalo sa len o generálny facelift ako v prípade predchodcu. V roku 2006 prešiel model faceliftom pre japonský trh, o rok neskôr aj pre európsky trh, zmenili sa svetlá a predná maska. V roku 2008 bola prvý krát uvedená aj vznetová motorizácia 2.0 D Boxer.

STi S402, je limitovaná edícia Legacy s najvyšším výkonom o počte 402 kusov, určená pre japonský trh. Motor bol vybavený dvojitým turbom, tlmičmi značky Billstein, variabilným časovaním ventilov, 18 palcovými diskami, 6 piestovými brzdami Brembo a dynamickou kontrolou stability. Séria bola označená pridaním tabuľky s vyrazeným sériovým a VIN číslom na strednom paneli. S402 sa vyrábala aj vo verzií kombi.

Motorizácie

Bezpečnosť 

Hodnotenie bezpečnosti euro NCAP z roku 2009: 
 Ochrana dospelých: 79 %
 Ochrana detí: 73%
 Ochrana chodcov: 58%
 Asistenčné systémy: 71%

Testy americkej NHTSA, pre čelný náraz, miesto vodiča:
 2005-2009

Subaru Legacy V. (2009–2014) 
(Typ BM, BR)

Piata generácia bola poslednou predávanou na európskom trhu. V Legacy V. sa zmenilo niekoľko tradičných rysov modelu. Dvere už neboli viac bezrámové, ovládanie parkovacích svetiel nad volantom bolo nahradené štandarným zapínaním svetiel. 

Subaru predstavilo vylepšenia karosérie pod názvom Dynamic Chassis Control. Bola použitá vysoko pevnostná oceľ v kritických miestach, pre zvýšenie pevnosti a zníženie hmotnosti karosérie. Predná náprava dostala kolískové zavesenie, ktoré izoluje tlmenie, pruženie a motor od priestoru karosérie pre posádku. Zadná náprava má nezávislé zavesenie typu dvojité kosti. Zadný diferenciál je oddelený od zadnej nápravy aj karosérie, prostredníctvom veľkých gumových závesov. Tieto vylepšenia znížili úroveň vibrácií a hluku, ktorý by mohol prenikať do priestoru osádky.

SI-Drive 
Legacy V. bol štandardne vybavený systémom SI-Drive. Jedná sa o volitelné režimy motora, ktoré sa môžu kedykoľvek zmeniť ovládačom na stredovom paneli. 
K dispozícií sú tri režimy, ktoré upravujú výkon motora, a tým aj jeho jazdné vlastnosti a spotrebu.

 Inteligent - Znižuje výkon motora o 10%, znižuje odozvu plynu a akceleráciu pre plynulejšiu jazdu 
 Sport - Zlepšuje spotrebu paliva až o 5% oproti štandardnému nastaveniu motorov ktoré nemajú funkciu SI-Drive
 Sport #  - Maximálny výkon, minimálny odpor riadenia a rýchla odozva plynu pre prudkú akceleráciu

SI-Cruise a EyeSight 
V roku 2010 bola znova uvedená technológia EyeSight, v Japonsku ocenená ako technológia roka. SI- Cruise alebo EyeSight je adaptívny tempomat, nezávisle na vodičovi je schopný upravovať rýchlosť a udržiavať vzdialenosť za vozidlom. V prípade hroziacej kolízie aj zastaviť.

Motorizácie Európsky trh

Motorizácie svetový trh

Úrovne výbavy 
 S
 SE
 Active
 Premium
 Limited
 Comfort
 Sport Navi
 Sport Premium
 STI Edition

Bezpečnosť 

Testy americkej NHTSA, pre čelný náraz, miesto vodiča:
 2010

Subaru Legacy VI. (2014- súčasnosť) 
(Typ BN, BS )

Model Legacy VI. bol v ponuke iba pre americký trh, na európskom trhu ho nahradil nový model Levorg. V európskom portfóliu ale zostal odvodený model Outback.

Motorizácie

Úrovne výbavy 
2.5i
2.5i Premium
2.5i Sport
2.5i Limited
3.6R Limited

Iné projekty

Externé odkazy 
 Slovenský klub majiteľov a priaznivcov značky Subaru
 Oficiálne stránky Subaru Slovakia

Zdroj 
 
 Subaru Slovakia

Justy
Automobily s pohonom 4 × 4
Sedany
Kombi
Športové sedany
Automobily strednej triedy
Rely automobily
Automobily s predným náhonom